ગઇ કાલે રાત્રે અમદાવાદ ક્રાઇમ બ્રાંચના પીએસઆઇ જે.પી. રોજિયા, કે.આઇ. જાડેજા સહિતની ટીમને બાતમી મળી હતી કે લક્ષ્મણ ઉર્ફે બાબુ દાઢીનું જુગારધામ ધમધમી રહ્યું છે તેથી ત્રણ પીએસઆઇ, ૧પ જેટલા કોન્સ્ટેબલ, બે મહિલા કોન્સ્ટેબલ સાથે ક્રાઇમ બ્રાન્ચની ટીમે જુગારધામ પર રેડ કરી હતી. પોલીસે રેડ કરતાંની સાથે જ બાબુ દાઢીના ઘરમાંથી બે મહિલા અને અને એક પુરુષે બહાર આવી બૂમાબૂમ કરી અન્ય લોકોને એકત્ર કરવા પ્રયાસ કર્યો હતો જેથી પોલીસે તેમને ઝડપી લીધા હતા.